**AS “RĪGAS SILTUMS” 2024.gada 25.marta**

**kārtējās akcionāru sapulces**

**LĒMUMA PROJEKTI**

**1.Par AS “RĪGAS SILTUMS” 2022./2023.finanšu gada pārskatiem**

Apstiprināt AS “RĪGAS SILTUMS” valdes sagatavoto un padomes AS “RĪGAS SILTUMS” 2022./2023.finanšu gada pārskatus.

**2.AS “RĪGAS SILTUMS” valdes ziņojums par darbību 2022./2023.finanšu gadā**

Pieņemt zināšanai AS “RĪGAS SILTUMS” valdes ziņojumu par darbību 2022./2023.finanšu gadā.

**3.Par AS “RĪGAS SILTUMS” 2022./2023.finanšu gada peļņas izlietošanu**

Apstiprināt AS “RĪGAS SILTUMS” valdes priekšlikumu gada pārskatā par gadu, kas noslēdzās 2023.gada 30.septembrī, uzrādīto peļņu EUR 1 839 728 sadalīt sekojoši:

3.1. peļņas daļu 50% apmērā izmaksāt dividendēs;

3.2. peļņas daļu 50% apmērā ieskaitīt rezervēs turpmākiem ieguldījumiem AS “RĪGAS SILTUMS” attīstībā.

**4.AS “RĪGAS SILTUMS” padomes ziņojums par darbību 2022./2023.finanšu gadā**

Pieņemt zināšanai AS “RĪGAS SILTUMS” padomes ziņojumu par darbību 2022./2023.finanšu gadā.

**5.Par grozījumiem AS “RĪGAS SILTUMS” statūtos:**

**5.1.Par AS “RĪGAS SILTUMS” akciju konversiju;**

Konvertēt AS “RĪGAS SILTUMS” akcijas no vārda akcijām, kas ir dematerializētas uz vienas kategorijas reģistrētām akcijām.

**5.2.Par grozījumu izdarīšanu AS “RĪGAS SILTUMS” statūtos**

5.2.1.Apstiprināt grozījumus AS “RĪGAS SILTUMS” statūtu 3.2.punktā un izteikt šādā redakcijā:

“3.2. Visas akcijas dod vienādas tiesības uz dividendes saņemšanu, likvidācijas kvotas saņemšanu un balsstiesībām akcionāru sapulcē. Visas akcijas ir vienas kategorijas reģistrētas akcijas.”.

5.2.2. papildināt AS “RĪGAS SILTUMS” statūtus ar 7.3.un 7.4.punktu šādā redakcijā:

“7.3. Paziņojumus par akcionāru sapulces sasaukšanu un ar tiem saistītos dokumentus sabiedrības pārvaldes un kontroles institūcijām un akcionāriem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

7.4. Akcionāriem ir tiesības piedalīties vai balsot akcionāru sapulcē, izmantojot elektroniskos saziņas līdzekļus. Šādā gadījumā akcionāru pārstāvju identifikācija notiek saskaņā ar sabiedrības valdes noteiktām prasībām akcionāru identifikācijai un kārtību, kādā akcionāri var izmantot tiesības balsot akcionāru sapulcē, izmantojot elektroniskos saziņas līdzekļus.”.

5.2.3. Apstiprināt AS “RĪGAS SILTUMS” statūtus jaunā redakcijā (pielikumā).

5.2.4. Uzdot AS “RĪGAS SILTUMS” valdei iesniegt Uzņēmumu reģistrā ar AS “RĪGAS SILTUMS” statūtu grozījumiem saistītos dokumentus.

**6.Par sintētiskā metāna projekta vīziju**

Pieņemt zināšanai AS “RĪGAS SILTUMS” valdes ziņojumu par sintētiskā metāna projekta virzību.

AS “RĪGAS SILTUMS” valdes priekšsēdētājs I.Pētersons

**Pielikums**

**Akciju sabiedrības**

**„RĪGAS SILTUMS”**

**S T A T Ū T I**

**(JAUNĀ REDAKCIJA)**

APSTIPIRINĀTI AS “RĪGAS SILTUMS”

\_\_\_\_.2024. kārtējā akcionāru sapulcē (protokols Nr.\_)

1. **Firma**

Kapitālsabiedrības (turpmāk statūtos - sabiedrība) firma ir akciju sabiedrība “RĪGAS SILTUMS”.

1. **Komercdarbības veidi**
	1. Sabiedrības komercdarbība nodrošina lietotājus Rīgas pilsētā ar centralizētu, nepārtrauktu, ekonomiski pamatotu, pieprasītajā daudzumā un vides aizsardzības nosacījumiem atbilstošu siltumapgādi.
	2. Sabiedrība veic šādu komercdarbību:

2.2.1. tvaika piegāde un gaisa kondicionēšana (35.30);

2.2.2. elektroenerģijas ražošana (35.11);

2.2.3. citur neklasificēta ražošana (32.99);

2.2.4. elektroenerģijas sadale (35.13);

2.2.5. elektroenerģijas tirdzniecība (35.14);

2.2.6. cauruļvadu transports (49.50);

2.2.7. elektroinstalācijas ierīkošana (43.21);

2.2.8. elektroapgādes un telekomunikāciju sistēmu būvniecība (42.22);

2.2.9. cauruļvadu, apkures un gaisa kondicionēšanas iekārtu uzstādīšana (43.22); 2.2.10. citu inženiersistēmu montāža (43.29);

2.2.11. iekārtu remonts (33.12);

2.2.12. citu ierīču remonts (33.19);

2.2.13. citur neklasificēta inženierbūvniecība (42.99);

2.2.14. būvniecības projektu izstrādāšana (41.10);

2.2.15. specializētie projektēšanas darbi (74.10);

2.2.16. arhitektūras pakalpojumi (71.11);

2.2.17. inženierdarbības un ar tām saistītās tehniskās konsultācijas (71.12);

2.2.18. ēku nojaukšana (43.11);

2.2.19. dzīvojamo un nedzīvojamo ēku būvniecība (41.20);

2.2.20. citur neklasificēti specializētie būvdarbi (43.99);

2.2.21. tehniskā pārbaude un analīzes (71.20);

2.2.22. sava nekustamā īpašuma pirkšana un pārdošana (68.10);

2.2.23. sava vai nomātā nekustamā īpašuma izīrēšana un pārvaldīšana (68.20);

2.2.24. citur neklasificēta izglītība (85.59);

2.2.25. pārējās citur neklasificētas uzņēmējdarbības veicināšanas palīgdarbības (82.99).

1. **Pamatkapitāls un akciju kategorijas**
	1. Sabiedrības pamatkapitāls ir 66 968 300 *euro*. Sabiedrības pamatkapitāls sastāv no 669 683 akcijām. Vienas akcijas nominālvērtība ir 100 *euro*.
	2. Visas akcijas dod vienādas tiesības uz dividendes saņemšanu, likvidācijas kvotas saņemšanu un balsstiesībām akcionāru sapulcē. Visas akcijas ir vienas kategorijas reģistrētas akcijas.
	3. Sabiedrības akcijas nav publiskās apgrozības objekts.
	4. Akcionāriem ir pirmpirkuma tiesības uz pārdodamo akciju.
2. **Sabiedrības padome**

Padomes sastāvā ir pieci locekļi.

1. **Padomes piekrišana valdes rīcībai**

Valdei jāsaņem sabiedrības padomes piekrišana šādu svarīgu jautājumu izlemšanai:

* 1. līdzdalības iegūšana citās sabiedrībās, tās palielināšana vai samazināšana;
	2. uzņēmumu iegūšana vai atsavināšana un iznomāšana, kā arī atsevišķu siltumavotu (ražotņu) darbības apturēšana;
	3. nekustamā īpašuma iegūšana, atsavināšana vai apgrūtināšana ar lietu tiesībām;
	4. filiāļu un pārstāvniecību atvēršana vai slēgšana;
	5. darījuma slēgšanai, ja saistību apjoms vai vairāku ar vienu personu slēgtu savā starpā līdzīgu darījumu, kas attiecas uz vienu un to pašu darījumu priekšmetu, saistību kopējais apjoms pārsniedz vai var pārsniegt vienu miljonu *euro* (izņemot līgumus par energonesēju: gāze, elektroenerģija, siltumenerģija, iegādi un piegādi);
	6. pamatlīdzekļu ieķīlāšanai, jebkāda veida aizdevumu saņemšanai, galvojumu vai garantiju izdošanai (izņemot īstermiņa aizdevuma līgumus (overdarfts) neatliekamu sabiedrības vajadzību segšanai);
	7. jaunu darbības veidu uzsākšanai un esošo darbības veidu pārtraukšanai;
	8. vispārīgo darbības principu noteikšanai;
	9. atkarīgās sabiedrības dalībnieku (akcionāru) sapulces kompetencē esošu lēmumu pieņemšana, kas attiecas uz līdzdalību citās komercsabiedrībās, tās palielināšanu vai samazināšanu, atkarīgās sabiedrības ikgadējo finanšu budžetu un grozījumiem tajā un tādu darījumu slēgšanu, kas pārsniedz vienu miljonu *euro*.
1. **Sabiedrības valde**
	1. Valdes sastāvā ir pieci valdes locekļi.
	2. Katrs valdes loceklis ir tiesīgs pārstāvēt sabiedrību tikai kopā ar vēl vienu valdes locekli.
	3. Padome no valdes locekļu vidus ievēlē valdes priekšsēdētāju.
	4. Valdes iekšējo darbību reglamentē padomes apstiprināts nolikums.
	5. Līgumus par pienākumu izpildi ar valdes priekšsēdētāju un valdes locekļiem slēdz padomes priekšsēdētājs.
2. **Akcionāru sapulces tiesīgums**
	1. Akcionāru sapulce ir tiesīga pieņemt lēmumus, ja tajā pārstāvēts ne mazāk kā 2/3 (divas trešdaļas) sabiedrības apmaksātā pamatkapitāla.
	2. Ja laikus izsludinātā akcionāru sapulce nav tiesīga pieņemt lēmumus tāpēc, ka nav kvoruma, ne vēlāk kā mēneša laikā tiek sasaukta atkārtota sapulce ar to pašu darba kārtību. Atkārtotā sapulce ir tiesīga izlemt visus darba kārtībā iekļautos jautājumus, neatkarīgi no sapulcē pārstāvētā sabiedrības apmaksātā pamatkapitāla.
	3. Paziņojumus par akcionāru sapulces sasaukšanu un ar tiem saistītos dokumentus sabiedrības pārvaldes un kontroles institūcijām un akcionāriem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.
	4. Akcionāriem ir tiesības piedalīties vai balsot akcionāru sapulcē, izmantojot elektroniskos saziņas līdzekļus. Šādā gadījumā akcionāru pārstāvju identifikācija notiek saskaņā ar sabiedrības valdes noteiktām prasībām akcionāru identifikācijai un kārtību, kādā akcionāri var izmantot tiesības balsot akcionāru sapulcē, izmantojot elektroniskos saziņas līdzekļus.
3. **Pārskata gads**

Sabiedrības pārskata gads aptver divpadsmit mēnešus un sākas katra gada 1.oktobrī, un beidzas nākamā gada 30.septembrī.

AS “RĪGAS SILTUMS”:

Valde priekšsēdētājs I. Pētersons

Valdes loceklis M. Kauliņš

Valdes locekle V. Kutkēviča

Valdes loceklis U. Osis

Valdes loceklis R. Elliņš

Akcionāru sapulces vadītājs \_\_\_\_\_\_\_\_\_\_

Akcionāru sapulces protokola pareizības apliecinātājs \_\_\_\_\_\_\_\_\_\_